Les instal·lacions de la Policia Local de Burjassot reben la visita de l’alumnat del municipi
2025-07-24

L’alumnat del col·legi La Fontaine ha tornat a ser protagonista d’una visita a les dependències de la Policia Local de Burjassot. Després de rebre la visita dels més menuts del col·legi fa a penes unes setmanes, en aquesta ocasió, han sidas les alumnes i els alumnes de primer i segon de primària els que també han volgut conéixer, de primera mà, el treball de la Policia Local.

Així, després de ser acompanyats fins a les dependències policials pels agents que conformen la Policia de Barri, les xiquetes i els xiquets que han participat en la visita han rebut una xerrada sobre seguretat viària, han realitzat entrenament en el gimnàs, amb un dels agents que imparteix les classes gratuïtes de defensa personal per a dones, i han pogut pujar a les motocicletes policials.

A més, han estat en la sala central de la Policia Local, on han aprés el funcionament del 112, càmeres i altres eines policials.